Jacob Hübner

Jacob Hübner alebo Jakob Hübner (* 20. jún 1761, Augsburg, Nemecko - † 13. september 1826, Augsburg) bol významný nemecký prírodovedec - entomológ, botanik, maliar a ilustrátor, ktorého význam je celosvetový. Pokladá sa za prvého veľkého lepidopterológa v Nemecku, ktorý je entomologickej verejnosti dobre známy ako klasický predstaviteľ starej nemeckej entomologickej generácie.

Životopis 

Narodil sa v Augsburgu  v rodine robotníka. Po skončení základnej školy pokračoval v štúdiu na gymnáziu (Gymnasium bei St. Anna) v Augsburgu, kde sa už ukázal jeho obrovský talent. Známe sú jeho kolorované rytiny rastlín a živočíchov, hlavne hmyzu. Jeho práce, ktoré počas svojho života napísal významne prispeli k dnešnej vedomostnej úrovni o motýľoch. V roku 1785 už ako 23-ročný napísal svoju prvú prácu o motýľoch.

Sám pracoval ako zamestnanec v kresličskej a ryteckej fabrike, kde sa venoval hlavne detailným kresbám, ktoré vyžadovali výraznú presnosť detailu. Zaoberal sa viacerými skupinami hmyzu, ale hlavne motýľmi (Lepidoptera). Je známy predovšetkým ako autor, ktorý opísal viaceré druhy hmyzu, či už denné, alebo nočné druhy motýľov. Spočiatku sa venoval motýľom ako samouk. Neskôr spolupracoval i s viacerými významnými entomológmi, napr. s Carlom Geyerom, alebo Gottliebom Augustom Herrich – Schäfferom. Známy je hlavne ako ilustrátor svojich významných prác, kde publikoval mnohé nové druhy motýľov, ktoré neboli dovtedy pre vedu známe. Tieto druhy zaradil už do jednoznačného klasifikačného systému, kde presne klasifikoval rody a tiež druhovým menám motýľov dal presný a logický systém.
 
Do histórie entomológie sa zapísal ako vedec, ktorý si potrpel na systém a presnosť detailu, lebo bol jedným z prvých vedcov, ktorý upozornil na tieto skutočnosti. Na základoch jeho poznatkov a prác sa neskôr rozvíjali všetky ďalšie vedecké práce v ktorých sa kládol dôraz na systém, presnosť a na detail. Jeho súborné dielo je obrovské: vyhotovil celkove 1.952 veľkoformátových medirytín, kde bolo vyobrazených celkove 3.598 druhov motýľov. Počas svojho života popísal viacero druhov hmyzu a jeho meno nesie tiež niekoľko druhov z tejto živočíšnej triedy. Práce Jacoba Hübnera sú dosiaľ považované ako „použiteľné diela v entomológii“ a často bývajú vydávané ich opakované vydania, ako i uvádzané v citovanej literatúre ako zdroje informácií v mnohých krajinách sveta.

Zomrel v Augsburgu 13. septembra 1826.

Jeho zbierka motýľov (Lepidoptera) s typovým materiálom bola ako zbierka  V. A. v. Mazzola od roku 1823  uložená v Kaiserl. Naturalien – Kabinett vo Viedni. Tu roku 1848 zhorela pri požiari.

Bibliografia (výber) 
 Hübner, J.: 1785, Abbildungen und Beschreibungen noch unbeschreibener und noch nich abgebildeter Schmetterlinge. Augsburg, 8, 204 pp, 2 tab.
 Jacob Hübner:Beiträge zur Geschichte der Schmetterlinge, 1786 und 1790
 Jacob Hübner:Sammlung auserlesener Vögel und Schmetterlinge, mit ihren Namen herausgegeben auf hundert nach der Natur ausgemalten Kupfern, 1793
 Jacob Hübner:Geschichte europäischer Schmetterlinge, 1793–[1842]
 Jacob Hübner:Sammlung europäischer Schmetterlinge, 1796–[1838]
 Jacob Hübner:Sammlung exotischer Schmetterlinge, 1806–[1838]
 Jacob Hübner:Tentamen determinsationis, digestionis atque demonationis singularum stirpium Lepidopterorum, peritis ad inspiciendum et dijudicandum communicatum, 1806
 Jacob Hübner:Systematisch-alphabetisches Verzeichnis aller bisher bey den Fürbildungen zur Sammlung europäischer Schmetterlinge angegebenen Gattungsbenennungen, 1822

Zdroje 
 Von der Natur fasziniert ... Frühe Augsburger Naturforscher und ihre Bilder (Jacob Hübner, Gottlieb Tobias Wilhelm, Christian Friedrich Freyer, Johann Friedrich Leu, Jakob Friedrich Caflisch, Andreas Wiedemann), herausgegeben von Eberhard Pfeuffer, Augsburg: Wißner-Verlag, 2003, ISBN 978-3-89639-392-0   
 Geyer, C.: 1827, Thon´s Ent. Archiv 1: 28 – 31. 
 Freyer, Ch. F.: 1861, Stett. ent. Ztg. 1861: 297: (nekrológ).
 Lederer, J.: 1861, Wien. ent. Monatsschr. 5: 322.
 Hagen, H. A., 1862 – 1863: Bibliotheca Entomologica. Die Litteratur über das ganze Gebit der Entomologie bis zum Jahre 1862, Leipzig, W. Engelmann, I. Band, 566 s, II. Band, 526 s. (Hübner Jacob), 387 – 389: (krátka biografia a bibliografia).  
 Grote, A. R.: 1876, Canad. Ent. 8, 131 – 135. 
 Eisinger, F.: 1917, Int. ent. Ztschr. 10: 125 – 128 + portrét.
 Hemming, F.: 1937, Hübner: A bibliogr. And systematic account of the ent. works of J. H., London: Roy. Ent. Soc. 1937, 4°., 2. diely + portrét. 
 Griffin, F. J.: 1941, Proc. roy ent. Soc., 16, 49 – 54.   
 Osborn, H.: 1952, Brief Hist. Ent. Columbus, Ohio: s. 201: (rok smrti je tu uvedený: 1836).
 Derksen, W., Scheiding – Göllner, U., 1965: Index litteraturae entomologicae. Nemecký entomologický ústav Nemeckej akadémie vied, Eberswald bei Berlin. Serie II., Bd. II. Berlin (od roku 1864 do roku 1900), [Hübner Jacob]: 385.   
 Nissen, C.: 1978, Die Zoologische Buchillustration, ihre Bibliographie und Geschichte, Band II: Geschichte, Anton Hiersemann – Stuttgart, 210 – 211.
 Hesselbarth, G.; Oorschot, H. van & Wagener, S.: 1995, Die Schmetterlinge der Türkei, Band 2: 1244 – 1245: (časť bibliografie).
 Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Hübner Jakob“.  
 Francis Hemming. Hübner: A bibliographical and systematic account of the entomological works of Jacob Hübner, and of the supplements thereto by Carl Geyer, Gottfried Franz von Frölich, and Gottlieb August Wilhelm Herrich-Schäffer. London: Royal Entomological Society of London, 1937. 2 volumes.

Nemeckí entomológovia
Lepidopterológovia
Nemeckí maliari
Nemeckí botanici
Osobnosti z Augsburgu